pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เชิญปชช.รับบริการสุขภาพฟรี เนื่องในวันมหิดล
วันอาทิตย์ที่ 22 กันยายน 2562
สธ.เชิญปชช.รับบริการสุขภาพฟรี เนื่องในวันมหิดล
กระทรวงสาธารณสุขจัดกิจกรรมบริการประชาชน เนื่องในวันมหิดล 24 กันยายน 2562 ฟรีตลอดวัน อาทิ วัคซีนไข้หวัดใหญ่ วัคซีนโรคคอตีบและบาดทะยัก ตรวจตา ตรวจเช็คเครื่องวัดความดันโลหิตและบริการสุขภาพมากมาย ที่ตึกสํานักงานปลัดกระทรวงสาธารณสุข นนทบุรี
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า วันมหิดล 24 กันยายนปีนี้ หน่วยงานในกระทรวงสาธารณสุข พร้อมใจจัดกิจกรรมบริการประชาชน เพื่อถวายเป็นพระราชกุศลแด่สมเด็จพระมหิตลาธิเบศร อดุลยเดชวิกรม พระบรมราชชนก อาทิ ตรวจวัดสายตา ตรวจวัดคลื่นหัวใจ/ความดันโลหิต ฉีดวัคซีนป้องกันไข้หวัดใหญ่ วัคซีนป้องกันโรคคอตีบและบาดทะยัก วัคซีนป้องกันโรคหัด-หัดเยอรมันเด็กอายุ 7-12 ปี วัคซีนป้องกันโรคหัด-คางทูม-หัดเยอรมันเด็กอายุ 1 ปี – น้อยกว่า 7 ปี ตรวจรักษาโรคข้อเข่าเสื่อมด้วยศาสตร์การแพทย์แผนไทย ตรวจรักษากับแพทย์แผนจีน ตรวจเช็คเครื่องวัดความดันโลหิต เป็นต้น จึงขอเชิญชวนประชาชนมารับบริการสุขภาพฟรี ตั้งแต่เวลา 8.00 – 15.00 น. ณ โถงอาคาร 3 ตึกสํานักงานปลัดกระทรวงสาธารณสุข นนทบุรี
******************************************** 22 กันยายน 2562
รัฐบาลไทย-ข่าวทำเนียบรัฐบาล-นายกรัฐมนตรีมีข้อความสารแสดงความยินดีต่อประธานาธิบดีฝรั่งเศสคนใหม่
วันอังคารที่ 9 พฤษภาคม 2560
นายกรัฐมนตรีมีข้อความสารแสดงความยินดีต่อประธานาธิบดีฝรั่งเศสคนใหม่
นายกรัฐมนตรีมีข้อความสารแสดงความยินดีต่อประธานาธิบดีฝรั่งเศสคนใหม่
ในโอกาสที่นายเอมานูแอล มาครง (Emmanuel Macron) ได้รับเลือกตั้งให้ดํารงตําแหน่งประธานาธิบดีสาธารณรัฐฝรั่งเศส คนที่ ๘ เมื่อวันที่ ๗ พฤษภาคม ๒๕๖๐ พลเอกประยุทธ์ จันทร์โอชา นายกรัฐมนตรี ได้มีข้อความสารแสดงความยินดี โดยสรุปสาระสําคัญดังนี้
ในนามของรัฐบาลไทยและประชาชนแห่งราชอาณาจักรไทย นายกรัฐมนตรีแสดงความยินดีต่อนายมาครงที่ได้รับเลือกตั้งให้ดํารงตําแหน่งประธานาธิบดีแห่งสาธารณรัฐฝรั่งเศส ชัยชนะครั้งนี้สะท้อนให้เห็นว่าชาวฝรั่งเศสมีความเชื่อมั่นต่อนายมาครง ที่จะนําฝรั่งเศสก้าวไปข้างหน้า
เป็นเวลากว่า ๑๖๑ ปี ที่ราชอาณาจักรไทยและสาธารณรัฐฝรั่งเศสมีความสัมพันธ์อันใกล้ชิดและยาวนาน โดยได้พัฒนาเป็น "หุ้นส่วนเชิงยุทธศาสตร์" และมีความสนใจร่วมกันในหลายด้าน
นายกรัฐมนตรีเชื่อมั่นว่าการบริหารประเทศของนายมาครง จะทําให้ความสัมพันธ์ระหว่างราชอาณาจักรไทยกับสาธารณรัฐฝรั่งเศสแน่นแฟ้นขึ้น และหวังที่จะทํางานร่วมกันอย่างใกล้ชิด เพื่อเสริมสร้างความสัมพันธ์อันดีระหว่างกันเพื่อความมั่งคั่งของทั้งสองประเทศและประชาชนของเรา
พลเอก ประยุทธ์ จันทร์โอชา
นายกรัฐมนตรีแห่งราชอาณาจักรไทย
รัฐบาลไทย-ข่าวทำเนียบรัฐบาล-กรมสรรพากรชี้แจง กรณีข้อเรียกร้องให้นายกรัฐมนตรีสั่งการให้จัดเก็บภาษี จากบริษัทขุดเจาะน้ำมันแห่งหนึ่ง
วันจันทร์ที่ 13 พฤศจิกายน 2560
กรมสรรพากรชี้แจง กรณีข้อเรียกร้องให้นายกรัฐมนตรีสั่งการให้จัดเก็บภาษี จากบริษัทขุดเจาะน้ํามันแห่งหนึ่ง
อธิบดีกรมสรรพากรชี้แจง กรณีข้อเรียกร้องให้นายกฯ สั่งการให้จัดเก็บภาษีจากบริษัทขุดเจาะน้ํามันแห่งหนึ่งภายหลังมีคําวินิจฉัยของคณะกรรมการกฤษฎีกา ระบุได้ศึกษาคําวินิจฉัยที่เกี่ยวข้องกับภาษีสรรพากรอย่างละเอียด และได้ดําเนินการตามกฎหมายขั้นตอนที่เกี่ยวข้องแล้ว
วันที่ 12 พฤศจิกายน 2560 นายประสงค์ พูนธเนศ อธิบดีกรมสรรพากร ชี้แจงกรณีที่ น.ส.รสนา โตสิตระกูล อดีต ส.ว.กทม. เรียกร้องนายกรัฐมนตรี ให้สั่งการหน่วยงานที่เกี่ยวข้องดําเนินการเรียกเก็บภาษีพร้อมเบี้ยปรับจากบริษัทขุดเจาะน้ํามันแห่งหนึ่ง ภายหลังจากมีคําวินิจฉัยของคณะกรรมการกฤษฎีกา นั้น
กรมสรรพากรขอเรียนว่า กรณีที่บริษัทขุดเจาะน้ํามันแห่งหนึ่งมีการขนส่งน้ํามันเชื้อเพลิงและผลิตภัณฑ์น้ํามันจากในราชอาณาจักรไปยังแท่นขุดเจาะปิโตรเลียมที่ตั้งอยู่บนไหล่ทวีป เพื่อใช้ในการสํารวจ และผลิตปิโตรเลียมตามที่เป็นข่าวนั้น มีความเกี่ยวข้องกับหน่วยงานราชการหลายหน่วยงาน และมีความซับซ้อนของข้อกฎหมาย เพื่อให้เกิดความเป็นธรรมกับภาคเอกชนและรักษาประโยชน์ของทางราชการ จึงได้มีการหารือไปยังสํานักงานคณะกรรมการกฤษฎีกาเพื่อขอคําวินิจฉัย
ภายหลังจากที่มีคําวินิจฉัยของสํานักงานคณะกรรมการกฤษฎีกาออกมาแล้ว กรมสรรพากรได้ศึกษาคําวินิจฉัยที่เกี่ยวข้องกับภาษีสรรพากรอย่างละเอียด และได้ดําเนินการตามกฎหมายและขั้นตอนที่เกี่ยวข้องเรียบร้อยแล้ว
--------------------------------
รัฐบาลไทย-ข่าวทำเนียบรัฐบาล-สมอ. เดินหน้าปรับมาตรฐานเหล็กโครงสร้างรูปพรรณขึ้นรูปเย็น ให้เหมาะสมกับการใช้งานในปัจจุบัน
วันพุธที่ 26 ธันวาคม 2561
สมอ. เดินหน้าปรับมาตรฐานเหล็กโครงสร้างรูปพรรณขึ้นรูปเย็น ให้เหมาะสมกับการใช้งานในปัจจุบัน
สมอ. เดินหน้าปรับมาตรฐานเหล็กโครงสร้างรูปพรรณขึ้นรูปเย็นสําหรับงานโครงสร้างทั่วไป หลังเปิดรับฟังความคิดเห็นของผู้มีส่วนได้ส่วนเสียหรือผู้มีผลประโยชน์เกี่ยวข้องแล้วไม่มีผู้คัดค้าน
นายวันชัย พนมชัย รองเลขาธิการ รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม กล่าวว่า ปัจจุบันมีการผลิตและใช้เหล็กโครงสร้างรูปพรรณขึ้นรูปเย็นสําหรับงานโครงสร้างทั่วไปกันมากขึ้น ซึ่งเดิม สมอ. ได้กําหนดมาตรฐานผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็น ตั้งแต่ ปี 2537 และมีการแก้ไขปรับปรุงมาตรฐานมาเป็นระยะ ล่าสุดได้ปรับแก้ไขมาตรฐานดังกล่าวอีกครั้ง เพื่อให้มาตรฐานมีความเหมาะสมกับเทคโนโลยีการผลิตและการใช้งานภายในประเทศ โดยยกเลิกมาตรฐานฉบับปัจจุบัน มอก. 1228-2549 และกําหนดมาตรฐานขึ้นใหม่ โดยประเด็นสําคัญของมาตรฐานฉบับใหม่ที่มีการแก้ไข คือ กําหนดขอบข่ายที่ชัดเจนขึ้น เช่น ความหนาระบุต้องไม่เกิน 6.0 มิลลิเมตร กําหนดการเคลือบผิวเป็น 2 ประเภท คือ เคลือบสีและไม่เคลือบสี เพิ่มชั้นคุณภาพจากเดิมมีเพียงชั้นคุณภาพเดียว เพิ่มเป็น 6 ชั้นคุณภาพ เพื่อให้ผู้ใช้สามารถเลือกใช้เหล็กโครงสร้างได้ตรงกับที่ออกแบบไว้มากขึ้น นอกจากนี้ ยังได้กําหนดให้แสดงเครื่องหมายและฉลากที่เหล็กโครงสร้าง โดยแสดงชื่อผลิตภัณฑ์ ชื่อผู้ผลิต แบบ ชั้นคุณภาพ ขนาด ความหนา ความยาว มวลต่อเมตร และวันที่ผลิต เป็นต้น เพื่อให้ผู้ใช้สามารถดูรายละเอียดของเหล็กได้อย่างชัดเจน ซึ่งขณะนี้มาตรฐานดังกล่าวได้ผ่านขั้นตอนการเปิดรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้องแล้วไม่มีผู้คัดค้าน สมอ. จึงจะดําเนินการตามขั้นตอนทางกฎหมายเพื่อประกาศเป็นมาตรฐานบังคับต่อไป
นายวันชัยฯ กล่าวเพิ่มเติมว่า การกําหนดมาตรฐานผลิตภัณฑ์อุตสาหกรรมเป็นหนึ่งในภารกิจหลักของ สมอ. เพื่อส่งเสริม สนับสนุน พัฒนาผลิตภัณฑ์ในประเทศให้มีคุณภาพเป็นที่ยอมรับ และเพิ่มขีดความสามารถในการแข่งขันของอุตสาหกรรมไทยในตลาดโลก รวมทั้งปกป้องคุ้มครองผู้บริโภคให้ได้รับความปลอดภัยจากการใช้สินค้าที่มีคุณภาพ โดยผู้ประกอบการและผู้ที่เกี่ยวข้องสามารถรับทราบการกําหนดมาตรฐานอย่างต่อเนื่อง และติดตามความเคลื่อนไหวด้านการมาตรฐานได้ที่ www.tisi.go.th หรือ www.facebook.com/tisiofficial
รัฐบาลไทย-ข่าวทำเนียบรัฐบาล-ทส. ร่วมจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระบรมราชชนนีพันปีหลวง
วันพฤหัสบดีที่ 15 สิงหาคม 2562
ทส. ร่วมจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระบรมราชชนนีพันปีหลวง
ทส. ร่วมจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระบรมราชชนนีพันปีหลวง
ทส. ร่วมจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระบรมราชชนนีพันปีหลวง
วันที่ 12 ส.ค. 62 เวลา 17.00 น. กระทรวงทรัพยากรธรรมชาติและสิ่งแวดล้อม ร่วมน้อมรําลึกในพระมหากรุณาธิคุณ แสดงความจงรักภักดี เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2562 ร่วมเดินริ้วขบวนอัญเชิญเครื่องราชสักการะ และในเวลา 19.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหาร ข้าราชการ พนักงาน และเจ้าหน้าที่ในสังกัดกระทรวงฯ จุดเทียนชัยถวายพระพรชัยมงคล ร้องเพลงสรรเสริญพระบารมีและเพลงสดุดีพระแม่เจ้า โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีฯ ณ มณฑลท้องสนามหลวง
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม  ร่วมมอบเครื่องอุปโภค-บริโภค ใส่ตู้วัฒนธรรมปันสุข ซึ่งเป็นกิจกรรมตามโครงการเดินตามรอยพระราชา ส่งต่อกำลังใจ ร่วมสร้างอัตลักษณ์ไทย
วันจันทร์ที่ 1 มิถุนายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม  ร่วมมอบเครื่องอุปโภค-บริโภค ใส่ตู้วัฒนธรรมปันสุข ซึ่งเป็นกิจกรรมตามโครงการเดินตามรอยพระราชา ส่งต่อกําลังใจ ร่วมสร้างอัตลักษณ์ไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม  ร่วมมอบเครื่องอุปโภค-บริโภค ใส่ตู้วัฒนธรรมปันสุข ซึ่งเป็นกิจกรรมตามโครงการเดินตามรอยพระราชา ส่งต่อกําลังใจ ร่วมสร้างอัตลักษณ์ไทย มีน้ําใจช่วยเหลือเกื้อกูล
วันที่ ๑ มิถุนายน ๒๕๖๓ เวลา ๑๑.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมมอบเครื่องอุปโภค-บริโภค ใส่ตู้วัฒนธรรมปันสุข ซึ่งเป็นกิจกรรมตามโครงการเดินตามรอยพระราชา ส่งต่อกําลังใจ ร่วมสร้างอัตลักษณ์ไทย มีน้ําใจช่วยเหลือเกื้อกูล โดยมี นายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายปรเมศว์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม และผู้บริหารระดับสูงกระทรวงวัฒนธรรม เข้าร่วม ณ บริเวณห้องโถง ชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-ครบ 1 เดือน มาตรการเยียวยา 5,000 บาท มีผู้ผ่านเกณฑ์แล้ว 10.6 ล้านราย
วันอังคารที่ 28 เมษายน 2563
ครบ 1 เดือน มาตรการเยียวยา 5,000 บาท มีผู้ผ่านเกณฑ์แล้ว 10.6 ล้านราย
ความคืบหน้ามาตรการเยียวยา 5,000 บาท หลังดําเนินการมาแล้วครบ 1 เดือน มีจํานวนการลงทะเบียนรวมทั้งสิ้น 28.8 ล้านรายการ (ปิดรับลงทะเบียนเมื่อวันที่ 22 เมษายน 2563) ในจํานวนนี้เมื่อหักการลงทะเบียนซ้ําหลายครั้งออกแล้ว คงเหลือผู้ลงทะเบียน 24 ล้านราย
ดร.อุตตม สาวนายน รัฐมนตรีว่าการกระทรวงการคลัง เปิดเผยความคืบหน้ามาตรการเยียวยา 5,000 บาท หลังดําเนินการมาแล้วครบ 1 เดือน มีจํานวนการลงทะเบียนรวมทั้งสิ้น 28.8 ล้านรายการ (ปิดรับลงทะเบียนเมื่อวันที่ 22 เมษายน 2563) ในจํานวนนี้เมื่อหักการลงทะเบียนซ้ําหลายครั้งออกแล้ว คงเหลือผู้ลงทะเบียน 24 ล้านราย โดยพบว่าเป็นผู้ไม่ผ่านการยืนยันตัวตนจากฐานข้อมูลของกรมการปกครอง 1.7 ล้านราย คงเหลือผู้ลงทะเบียนที่เข้าสู่ขั้นตอนการคัดกรองตามหลักเกณฑ์จํานวน 22.3 ล้านราย
กระทรวงการคลังได้ใช้ฐานข้อมูลและระบบการคัดกรองคุณสมบัติของผู้ลงทะเบียนแล้วพบว่ามีผู้ที่ไม่ผ่านคุณสมบัติจะได้รับสิทธิ เนื่องจากมีสิทธิหรือเข้าข่ายจะได้รับสิทธิเยียวยาจากรัฐบาลผ่านทางกลไกอื่นอยู่แล้ว แบ่งเป็นหัวหน้าครัวเรือนเกษตรกรตามฐานข้อมูลการขึ้นทะเบียนเกษตรกร 4.2 ล้านราย เป็นข้าราชการ ข้าราชการบํานาญ หรือผู้รับเบี้ยหวัดและผู้ประกันตนที่ได้รับสิทธิชดเชยรายได้ในระบบประกันสังคม 1.1 ล้านราย และมีผู้ขอยกเลิกการลงทะเบียน 9.5 แสนราย
ดังนั้น จึงมีผู้ที่เข้าข่ายสามารถได้รับสิทธิการชดเชยรายได้ตามมาตรการเยียวยา 5,000 บาท จํานวนทั้งสิ้นประมาณ 16 ล้านราย ซึ่งเป็นผู้ผ่านเกณฑ์แล้วจํานวน 10.6 ล้านราย และกระทรวงการคลังได้โอนเงินเยียวยาให้แก่ผู้ได้รับสิทธิส่วนใหญ่จํานวน 7.5 ล้านรายอย่างต่อเนื่องตั้งแต่วันที่ 8 เมษายนถึงวันที่ 29 เมษายน 2563 ในวันที่ 30 เมษายน 2563 จะมีการโอนเงินเยียวยาผู้ได้รับสิทธิอีก 4.8 แสนราย ส่วนที่เหลืออีก 2.6 ล้านราย จะเร่งโอนให้ภายในสัปดาห์แรกของเดือนพฤษภาคม 2563 กลุ่มนี้จะได้รับเงินเยียวยาของรอบเดือนเมษายนด้วยรวมเป็น 2 เดือน โดยขอให้ตรวจสอบสถานะล่าสุดได้ที่ www.เราไม่ทิ้งกัน.com ตั้งแต่วันที่ 29 เมษายน 2563 เวลา 6.00 น. เป็นต้นไป หากได้รับสิทธิจะพบข้อความว่า “ท่านได้รับสิทธิมาตรการเยียวยา 5,000 บาท กระทรวงการคลังจะดําเนินการโอนเงินให้ท่านโดยเร็วที่สุด”
สําหรับกลุ่มที่ขอข้อมูลการประกอบอาชีพเพิ่มเติมยังคงเหลือผู้ที่ไม่มาให้ข้อมูลเพิ่มเติมอีก 1 ล้านราย โปรดมาให้ข้อมูลเพิ่มเติมเพื่อประโยชน์ในการรับสิทธิจากมาตรการเยียวยาอย่างรวดเร็ว และสําหรับผู้ที่ขอทบทวนสิทธิจํานวน 3.5 ล้านราย ทีมผู้พิทักษ์สิทธิอยู่ระหว่างการลงพื้นที่เพื่อยืนยันตัวตนและตรวจสอบการประกอบอาชีพตามที่ได้ลงทะเบียนไว้ ซึ่งกระทรวงการคลังจะเร่งดําเนินการให้ทราบผลโดยเร็วต่อไป
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-กระทรวงยุติธรรม จัดงานเสวนาเนื่องในโอกาสครบรอบ ๘ ปี ข้อกำหนดกรุงเทพ
วันศุกร์ที่ 21 ธันวาคม 2561
กระทรวงยุติธรรม จัดงานเสวนาเนื่องในโอกาสครบรอบ ๘ ปี ข้อกําหนดกรุงเทพ
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดงานเสวนาเนื่องในโอกาสครบรอบ ๘ ปี ข้อกําหนดกรุงเทพ “จากเรือนจําสู่ชุมชน : ลดช่องว่าง สร้างโอกาส และเสริมสร้างความยุติธรรมในสังคม”
ในวันศุกร์ที่ ๒๑ ธันวาคม ๒๕๖๑ เวลา ๐๙.๐๐ น. ณ ห้องนภาลัย บอลรูม โรงแรมดุสิตธานี กรุงเทพฯ
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานเปิดงานเสวนาเนื่องในโอกาสครบรอบ ๘ ปี ข้อกําหนดกรุงเทพ
“จากเรือนจําสู่ชุมชน : ลดช่องว่าง สร้างโอกาส และเสริมสร้างความยุติธรรมในสังคม”
โดยมี นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
พลตํารวจเอก ดร.เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ศาสตราจารย์พิเศษ ดร.กิตติพงษ์ กิตยารักษ์ ผู้อํานวยการสถาบันเพื่อการยุติธรรมแห่งประเทศไทย
พร้อมด้วยผู้บริหารระดับสูง ข้าราชการ และเจ้าหน้าที่จากหน่วยงานในสังกัดกระทรวงยุติธรรม
ผู้แทนภาคเอกชน และภาคประชาสังคม เข้าร่วมฯ
โดยภายในงานเสวนา แบ่งหัวข้อเสวนาออกเป็น ๓ มิติหลัก ได้แก่ Inside Prison ภารกิจหลังกําแพง
Beyond Prison สู่โลกนอกเรือนจํา และ Besides Prison อนาคตของมาตรการที่มิใช่การคุมขัง
และมีการจัดนิทรรศการแสดงผลงานเชิงวิชาการของหน่วยงานที่เกี่ยวข้อง อาทิ โครงการกําลังใจฯ
กรมราชทัณฑ์ กรมคุมประพฤติ องค์กรการปฏิรูปการลงโทษสากลจากสหราชอาณาจักร
และสถาบัน UNAFEI จากประเทศญี่ปุ่น
นอกจากนี้ ยังได้มอบประกาศนียบัตรเรือนจําต้นแบบประจําปี ๒๕๖๒ จํานวน ๒ เรือนจํา
คือ เรือนจํากลางนครราชสีมา และเรือนจําอําเภอรัตนบุรี จังหวัดสุรินทร์
และมอบโล่รางวัลองค์กรสนับสนุนการสร้างโอกาสแก่ผู้ต้องขัง (Crafting Hope Awards)
เพื่อแสดงความขอบคุณและเชิดชูเกียรติหน่วยงานเอกชนที่ดําเนินการช่วยเหลือผู้พ้นโทษอย่างต่อเนื่อง
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า
ด้วยพระวิสัยทัศน์ของพระเจ้าหลานเธอ พระองค์เจ้าพัชรกิติยาภา ตลอดระยะเวลา ๘ ปีที่ผ่านมา
ที่ประชุมสมัชชาสหประชาชาติได้ให้การรับรองข้อกําหนดกรุงเทพตั้งแต่ปี ๒๕๕๓
ข้อกําหนดกรุงเทพได้ถูกใช้เป็นแนวทางในการกําหนดนโยบายในการดูแลผู้ต้องขังหญิง
ให้สอดคล้องกับหลักสิทธิมนุษยชนและได้คํานึงถึงเพศสภาวะ
โดยนโยบายของกระทรวงยุติธรรมในกระบวนการการคืนคนดีสู่สังคมควบคู่กับการลดการกระทําผิดซ้ํา
การพัฒนาระบบการจําแนกลักษณะของผู้กระทําผิดในระดับต่าง ๆ เพื่อกําหนดวิธีการปฏิบัติ
ในการพัฒนาพฤตินิสัยและระบบแก้ไขฟื้นฟูให้เหมาะสมกับผู้กระทําผิดเฉพาะราย
การเตรียมความพร้อมก่อนปล่อย การผลักดันการใช้มาตรการอื่นที่มิใช่มาตรการคุมขัง
โดยพิจารณาจากผู้กระทําผิดเป็นกรณี โดยให้ทุกภาคส่วนทั้งภาครัฐ เอกชน ประชาสังคม ชุมชนท้องถิ่น
เข้ามามีส่วนร่วมในการฟื้นฟูและพัฒนาคุณภาพชีวิตของผู้ต้องขังภายหลังพ้นโทษ
ให้สามารถกลับคืนสู่สังคมได้อย่างเข็มแข็งต่อไป
รัฐบาลไทย-ข่าวทำเนียบรัฐบาล-ไทย – อียูชื่นมื่น ชม บริหารแรงงานดี “จรินทร์” มุ่งกระชับความสัมพันธ์ด้านแรงงาน เน้น “ทันต่อการเปลี่ยนแปลง - มีประสิทธิภาพ - โปร่งใส – ไม่ทิ้งใครไว้ข้างหลัง”
วันศุกร์ที่ 18 พฤษภาคม 2561
ไทย – อียูชื่นมื่น ชม บริหารแรงงานดี “จรินทร์” มุ่งกระชับความสัมพันธ์ด้านแรงงาน เน้น “ทันต่อการเปลี่ยนแปลง - มีประสิทธิภาพ - โปร่งใส – ไม่ทิ้งใครไว้ข้างหลัง”
คณะผู้แทนไทย นําโดยนายจรินทร์ จักกะพาก ปลัดกระทรวงแรงงาน
คณะผู้แทนไทย นําโดยนายจรินทร์ จักกะพาก ปลัดกระทรวงแรงงาน พร้อมด้วยนายอนันตชัย อุทัยพัฒนาชีพ อธิบดีกรมสวัสดิการและคุ้มครองแรงงาน นายมนัสวี ศรีโสดาพล อัครราชทูตและหัวหน้าคณะผู้แทนไทยประจําสหภาพยุโรป เข้าร่วมการประชุมหารือระดับสูงด้านแรงงาน (Labour Dialogue) ระหว่างประเทศไทยและสหภาพยุโรป ระหว่างวันที่ 14 – 19 พ.ค. 2561 ณ กรุงบรัสเซลล์ ราชอาณาจักรเบลเยี่ยม
ในการนี้ นายจรินทร์ จักกะพาก และคณะได้เข้าพบปะหารือกับผู้บริหารกระทรวงการจ้างงาน กิจการสังคม และการหลอมรวมทางสังคม คณะกรรมาธิการยุโรป เพื่อแลกเปลี่ยนเรียนรู้และร่วมหารือในประเด็นที่เกี่ยวข้องกับการบริหารจัดการแรงงานในประเทศไทย ทั้งแรงงานไทยและแรงงานต่างด้าว พร้อมกันนี้ได้พูดคุยในประเด็นการพัฒนาความร่วมมือในด้านแรงงาน กับ Mr.Joost Korte Director-General Of DG EMPL (เทียบเท่าปลัดกระทรวง กระทรวงการจ้างงาน กิจการสังคม และการหลอมรวมทางสังคม คณะกรรมาธิการยุโรป) ในการประชุมดังกล่าว ปลัดกระทรวงแรงงานได้นําเสนอความคืบหน้าในการดําเนินการด้านแรงงาน โดยรัฐบาลภายใต้การนําของ พล.อ. ประยุทธ์ จันทร์โอชา นายกรัฐมนตรี ที่มุ่งขจัดปัญหาการค้ามนุษย์ และพัฒนาแรงงานให้มีผลิตภาพสูง กระทรวงแรงงานภายใต้การนําของ พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน ได้ดําเนินการบริหารจัดระเบียบแรงงานต่างด้าวที่ทํางานอย่างผิดกฎหมายในประเทศไทย จํานวนกว่า 1.3 ล้านคนให้เป็นแรงงานที่อยู่และทํางานในประเทศได้อย่างถูกต้อง และได้รับความคุ้มครองตามหลักสิทธิมนุษยชนภายใต้กฎหมายไทย และแก้ไขปัญหาการใช้แรงงานบังคับ แรงงานเด็ก และแรงงานประมงที่ผิดกฎหมาย รวมทั้งได้หารือในประเด็นการคุ้มครองทางสังคมเพื่อลดความเหลื่อมล้ําและสร้างความเท่าเทียมกัน ตามนโยบายไม่ทิ้งใครไว้ข้างหลังของรัฐบาลไทย
นอกจากนี้ คณะผู้แทนไทย และสหภาพยุโรป ได้ร่วมหารือถึงแนวทางในการกระชับความร่วมมือของทั้ง 2 ฝ่ายในการแลกเปลี่ยนข้อมูลและการเรียนรู้ด้านแรงงาน เพื่อส่งเสริมการทํางานที่มีคุณค่า และการพัฒนาผลิตภาพของแรงงานให้สูงขึ้นตามเป้าหมายการพัฒนาที่ยั่งยืนของสหประชาชาติต่อไป
+++++++++++++++++++++
รัฐบาลไทย-ข่าวทำเนียบรัฐบาล-การรถไฟแห่งประเทศไทย ประกาศให้ขบวนรถโดยสารพิเศษในเส้นทางสายเหนือ และสายตะวันออกเฉียงเหนือที่เปิดให้บริการชั่วคราว 30 วัน จำนวน 6 ขบวน หยุดรับ-ส่ง ที่สถานีดอนเมือง ขบวนละ 1 นาที
วันพฤหัสบดีที่ 21 พฤษภาคม 2563
การรถไฟแห่งประเทศไทย ประกาศให้ขบวนรถโดยสารพิเศษในเส้นทางสายเหนือ และสายตะวันออกเฉียงเหนือที่เปิดให้บริการชั่วคราว 30 วัน จํานวน 6 ขบวน หยุดรับ-ส่ง ที่สถานีดอนเมือง ขบวนละ 1 นาที
เพื่อเป็นการอํานวยความสะดวกในการเดินทางที่จําเป็นของประชาชน เนื่องจากสถานการณ์การแพร่ระบาดของเชื้อไวรัสโคโรนา 2019 (โควิด-19) ตั้งแต่วันที่ 20 พฤษภาคม เป็นต้นไป ตามตารางเวลาขบวนรถ ดังนี้
1. สายเหนือ ขบวนรถด่วนที่ 9051 กรุงเทพ - เชียงใหม่ ถึงสถานีดอนเมือง เวลา 06.17 น. ออกจากสถานี เวลา 06.18 น.
2. สายเหนือ ขบวนรถด่วนที่ 9052 เชียงใหม่ - กรุงเทพ ถึงสถานีดอนเมือง เวลา 17.43 น. ออกจากสถานี เวลา 17.44 น.
3. สายตะวันออกเฉียงเหนือ ขบวนรถด่วนที่ 9071 กรุงเทพ - อุบลราชธานี ถึงสถานีดอนเมือง เวลา 06.33 น. ออกจากสถานี เวลา 06.34 น.
4. สายตะวันออกเฉียงเหนือ ขบวนรถด่วนที่ 9072 อุบลราชธานี - กรุงเทพ ถึงสถานีดอนเมือง เวลา 14.14 น. ออกจากสถานี เวลา 14.15 น.
5. สายตะวันออกเฉียงเหนือ ขบวนรถด่วนที่ 9075 กรุงเทพ - หนองคาย ถึงสถานีดอนเมือง เวลา 07.24 น. ออกจากสถานี เวลา 07.25 น.
6. สายตะวันออกเฉียงเหนือ ขบวนรถด่วนที่ 9076 หนองคาย - กรุงเทพ ถึงสถานีดอนเมือง เวลา 15.58 น. ออกจากสถานี เวลา 15.59 น.
รัฐบาลไทย-ข่าวทำเนียบรัฐบาล-รอง.นรม. พลเอก ประวิตรฯ ให้สัมภาษณ์สื่อมวลชนกรณีการจัดชื้อเรือดำน้ำของกองทัพเรือ
วันอังคารที่ 25 เมษายน 2560
รอง.นรม. พลเอก ประวิตรฯ ให้สัมภาษณ์สื่อมวลชนกรณีการจัดชื้อเรือดําน้ําของกองทัพเรือ
รอง.นรม. พลเอก ประวิตรฯ ให้สัมภาษณ์สื่อมวลชนกรณีการจัดชื้อเรือดําน้ําของกองทัพเรือ
วันนี้ (25 เมษายน 2560) เวลา 9.00 น. ณ บริเวณด้านหน้าตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก ประวิตร วงษ์สุวรรณ รองนายกรัฐมนตรี ได้ให้สัมภาษณ์ผู้สื่อข่าวกรณีการจัดชื้อเรือดําน้ํา
รองนายกรัฐมนตรี ได้ให้สัมภาษณ์ กรณีผลการประชุมคณะรัฐมนตรีในการจัดซื้อเรือดําน้ําซึ่งเป็นเอกสารลับว่า ทางคณะรัฐมนตรีได้มีมติอนุมัติจัดซื้อเรือดําน้ํามานานแล้ว ซึ่งไม่ได้เป็นการอนุมัติเงียบอย่างที่กล่าวอ้างกันแต่อย่างใด โดยการจัดซื้อเรือดําน้ํานั้นมีความจําเป็นอย่างมาก เพราะทางกองทัพเรือมีความต้องการมานานแล้ว เพื่อจะได้ใช้เป็นยุทธศาสตร์ 200 ไมล์ทะเลทางทะเลฝั่งทะเลอันดามันของประเทศไทย เพื่อปกป้องดูแลทรัพยากรธรรมชาติทางทะเลของชาติได้อย่างมีประสิทธิภาพ โดยในประเทศเพื่อนบ้าน เช่น มาเลเซีย อินโดนิเซีย สิงคโปร์ และเวียดนาม ซึ่งเป็นประเทศติดกับทะเลต่าง ๆ ก็ต้องจัดหาเรือดําน้ําไว้เพื่อปกป้องผลประโยชน์ทางทะเลของประเทศ เช่นกัน
ในส่วนการจัดชื้อเรือดําน้ํานั้นดําเนินการอย่างโปร่งใส โดยจัดซื้อแบบ G TO G สาเหตุที่เลือกเรือดําน้ําจากสาธารณรัฐประชาชนจีนเพราะว่าราคาถูกมาก รวมถึงฟังค์ชั่นพิเศษที่ทางการจีนมอบให้ก็มากกว่าประเทศอื่น ๆ ซึ่งมีราคาแพงกว่าและไม่มีฟั่งคชั่นเสริมให้เรือดําน้ําเลย ซึ่งเรือดําน้ํานั้นจําเป็นต้องมี ยุทโธปรณ์ เครื่องมือที่ใช้โดยเฉพาะ โดยเฉพาะอย่างยิ่งเรือดําน้ําลําหนึ่งจะใช้เวลาส่งมอบโดยประมาณ 5-6 ปีต่อ 1 ลําและกว่าจะได้รับมอบรวม 3 ลํา ก็ใช่เวลาประมาณ 11 ปี โดยงบประมาณการจัดชื้อเป็นงบผูกพันต่อเนื่องของกองทัพเรืออยู่แล้วที่ใช้ในแผนการพัฒนาของกองทัพเรือไม่ใช่งบประมาณพิเศษแต่อย่างใด
****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โคราชแล้งหนัก รมต.เทวัญ ลงพื้นที่ตรวจสอบและให้ความช่วยเหลือ เผยรัฐจัดสรรงบกลาง 3 พันล้านบาท สนับสนุนการแก้ปัญหาภัยแล้ง
วันจันทร์ที่ 13 มกราคม 2563
โคราชแล้งหนัก รมต.เทวัญ ลงพื้นที่ตรวจสอบและให้ความช่วยเหลือ เผยรัฐจัดสรรงบกลาง 3 พันล้านบาท สนับสนุนการแก้ปัญหาภัยแล้ง
โคราชแล้งหนัก รมต.เทวัญ ลงพื้นที่ตรวจสอบและให้ความช่วยเหลือ เผยรัฐจัดสรรงบกลาง 3 พันล้านบาท สนับสนุนการแก้ปัญหาภัยแล้ง
วันนี้ (13 ม.ค. 63) เวลา 9.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี นําคณะลงพื้นที่ตรวจติดตามสถานการณ์ภัยแล้ง ณ อําเภอโชคชัยและอําเภอปักธงชัย จังหวัดนครราชสีมา โดยมีนายธงชัย ลืออดุลย์ เลขานุการรัฐมนตรี นายจิรายุ นันท์ธราธร ผู้ตรวจราชการสํานักนายกรัฐมนตรีเขต 13 นายอภิชา เลิศพชรกมล ส.ส. จังหวัดนครราชสีมา เขต 9 นายวัชรพล โตมรศักดิ์ ส.ส.จังหวัดนครราชสีมา เขต 2 และ นายประเสริฐ บุญชัยสุข อดีตรัฐมนตรีกระทรวงอุตสาหกรรม ร่วมคณะติดตาม
สําหรับสถานการณ์ภัยแล้งในพื้นที่ อ.โชคชัย จากพื้นที่ทั้งหมด 10 ตําบล ปัจจุบันเกิดปัญหาภัยแล้งใน 2 ตําบล คือ ต.พลับพลา และ ต.ท่าอ่าง ชาวบ้านได้รับความเดือดร้อน เนื่องจากสระน้ําที่ใช้ทําน้ําประปาหมู่บ้านเกิดความแห้งแล้ง และพบว่าบางพื้นที่การประปาส่วนภูมิภาคเข้าไม่ถึง ประชาชนใช้น้ําจากบ่อบาดาลซึ่งเป็นบ่อขนาดเล็ก ทําให้พื้นที่ดังกล่าวมีน้ําอุปโภคบริโภคไม่เพียงพอต่อการใช้
ในส่วนของ อ.ปักธงชัย ชาวบ้านได้รับความเดือดร้อนจากการขาดแคลนน้ําไม่พอใช้อุปโภคบริโภค ซึ่งได้รายงานต่อจังหวัด เพื่อประกาศเขตพื้นที่ประสบสาธารณภัย ตั้งแต่ 1 พฤศจิกายน 2562 จํานวน 16 ตําบล 180 หมู่บ้าน ในขณะนี้มีหมู่บ้านที่ต้องติดตามสถานการณ์อย่างใกล้ชิด จํานวน 10 หมู่บ้าน ในพื้นที่ ต.ธงชัยเหนือ ต.ตะขบ และ ต.โคกไทย
ทั้งนี้ จากสถานการณ์ภัยแล้งของทั้ง 2 อําเภอ มีการแก้ไขปัญหาเฉพาะหน้า คือ การเจาะบ่อบาดาล การสูบน้ําและแจกจ่ายน้ํา การรณรงค์ชาวบ้านไม่ทําข้าวนาปรัง และการใช้น้ําอย่างประหยัด ส่วนการแก้ไขปัญหาระยะยาว มีการปรับปรุงวางแผนพัฒนาแหล่งน้ําใต้ดิน การจัดหาถังน้ํากลาง และรณรงค์การเพิ่มพื้นที่ป่าไม้
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีได้มอบหมายให้ตนติดตามสถานการณ์ภัยแล้งในพื้นที่ จ.นครราชสีมา อย่างใกล้ชิด ทั้งนี้ รัฐบาลได้เตรียมให้การช่วยเหลือปนะชาชนหลายด้าน อาทิ จัดหารถแรงดันน้ํา ขุดบ่อบาดาลเพิ่ม โดยรัฐบาลได้อนุมัติงบประมาณกลาง จํานวน 3,000 ล้านบาท และมอบหมายให้ สทนช. ดําเนินการช่วยบรรเทาความเดือดร้อนประชาชนต่อไป ในส่วนของงบประมาณปกติของรัฐบาล 3.2 ล้านล้านที่เพิ่งผ่านสภา คาดว่าสามารถใช้ได้เดือน มี.ค. และอาจจะมีสนับสนุนช่วยเหลือ แก้ปัญหาสถานการณ์ภัยแล้ง
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยประธานอาเซียนปี 2562
วันพฤหัสบดีที่ 20 ธันวาคม 2561
ไทยประธานอาเซียนปี 2562
ไทยประธานอาเซียนปี 2562
รัฐบาลไทย-ข่าวทำเนียบรัฐบาล-รัฐบาลยกระดับคุณภาพชีวิต หวังสร้างความยั่งยืนให้ผู้พิการ
วันพฤหัสบดีที่ 26 ธันวาคม 2562
รัฐบาลยกระดับคุณภาพชีวิต หวังสร้างความยั่งยืนให้ผู้พิการ
รัฐบาลยกระดับคุณภาพชีวิต หวังสร้างความยั่งยืนให้ผู้พิการ
วันนี้ (26 ธ.ค. 62) เวลา 10.10 น. ณ ทําเนียบรัฐบาล นางสาวรัชดา ธนาดิเรก รองโฆษกประจําสํานักนายกรัฐมนตรี แถลงแก่สื่อมวลชน ถึงผลการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ โดยมีนายจุรินทร์ ลักษณะวิศิษฏ์ รองนายกรัฐมนตรี เป็นประธานการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ
รองโฆษกประจําสํานักนายกรัฐมนตรีเปิดเผยว่า โดยที่ประชุมมีมติเห็นชอบเสนอคณะรัฐมนตรีพิจารณาการเพิ่มเบี้ยคนพิการจาก 800บาท/เดือน เป็น1,000บาท/เดือน เพื่อให้สอดคล้องกับค่าครองชีพและฐานะของผู้พิการ ซึ่งส่วนมากเป็นผู้มีรายได้น้อยมากรายได้เฉลี่ยต่อเดือน 4,000 บาท ตามรายงานการศึกษาการพัฒนาแนวทางการจัดสวัสดิการเบี้ยความพิการ ที่ผ่านการเห็นชอบจากคณะอนุกรรมการส่งเสริมการจัดสวัสดิการให้แก่คนพิการและผู้ดูแลคนพิการ ทั้งนี้มีผู้พิการที่มีบัตรประจําตัวคนพิการ 2.06 ล้านคน คิดเป็นวงเงินงบประมาณที่ต้องใช้ 2.06 พันล้านบาท เพิ่มขึ้นจากเดิม 4.8 พันล้านบาท/ปี ซึ่งคณะรัฐมนตรีจะพิจารณาความเป็นไปได้ที่จะใช้งบกลางของปีงบประมาณ2563 หรือ งบประมาณปี2564
ที่ประชุมยังมีมติให้เร่งรัดการดําเนินการศึกษาสวัสดิการแก่ผู้พิการในภาพรวมทั้งระบบและพัฒนาฐานข้อมูลผู้พิการที่ครอบคลุมทั้งความรุนแรงของความพิการและสถานะทางเศรษฐกิจ และรวบรวมแผนงานงบประมาณที่เกี่ยวข้องกับผู้พิการ เพื่อประเมินความใส่ใจของส่วนราชการในการส่งเสริมคุณภาพชีวิตผู้พิการ อีกทั้ง ให้กระทรวงแรงงานเร่งดําเนินงานเรื่องการส่งเสริมอาชีพผู้พิการ และนํามารายงานในการประชุมครั้งต่อไป ซึ่งมีเป้าหมายเร่งด่วนคือ การส่งเสริมให้ผู้พิการมีงานทํา เพราะเป็นสิ่งที่ยั่งยืนและมั่นคง
นอกจากนี้ยังได้เสนอชื่อ นางสาวเสาวลักษณ์ ทองก๊วย นายกสมาคมส่งเสริมศักยภาพ สตรีพิการเป็นผู้แทนไทยในการลงสมัครเลือกตั้งเป็นกรรมการว่าด้วยสิทธิคนพิการแห่งสหประชาชาติ แทน ส.ว.มณเฑียร บุญตัน ซึ่งจะหมดวาระในวันที่ 31 ธันวาคม 2563 นี้ด้วย
*****************
กลุ่มประชาสัมพันธ์และเผยแพร่ สํานักโฆษก